ການຕິດຕາມ ແລະ ປະເມີນຜົນການເຄື່ອນໄຫວພາຍໃຕ້ໂຄງການ “ການປົກປ້ອງ ແລະ ການບໍລິການເພື່ອການຕັ້ງຖິ່ນຖານທີ່ມີຄວາມສ່ຽງ, ແຮງງານເຄື່ອນຍ້າຍ ແລະ ໄວໜຸ່ມໃນແຂວງສະຫວັນນະເຂດ ແລະ ຈຳປາສັກ”.

17-21 ມັງກອນ 2022, ແຂວງສະຫວັນນະເຂດ

ໃນວັນທີ 17-21 ມັງກອນ 2022, ທ່ານນາງ ເຊຍ ໂຄເດ ພະນັກງານໂຄງການ ໜ່ວຍງານການເຄື່ອນຍ້າຍແຮງງານ ແລະ ພັດທະນາມະນຸດ ຂອງ IOM ສປປ ລາວ ພ້ອມດ້ວຍຄະນະນຳຈາກນະຄອນຫຼວງວຽງຈັນ ລົງເຄື່ອນໄຫວຢ້ຽມຢາມ ແຂວງສະຫວັນນະເຂດ ເພື່ອດຳເນີນການຕິດຕາມ ແລະ ປະເມີນຜົນການເຄື່ອນໄຫວພາຍໃຕ້ໂຄງການ “ການປົກປ້ອງ ແລະ ການບໍລິການເພື່ອການຕັ້ງຖິ່ນຖານທີ່ມີຄວາມສ່ຽງ, ແຮງງານເຄື່ອນຍ້າຍ ແລະ ໄວໜຸ່ມໃນແຂວງສະຫວັນນະເຂດ ແລະ ຈຳປາສັກ”.

ການຢ້ຽມຢາມໄດ້ດຳເນີນໄປຄຽງຄູ່ກັບຄູ່ຮ່ວມມືປະຕິບັດໂຄງການ [UNFPA Laos](https://www.facebook.com/UnfpaLaos/?__cft__%5b0%5d=AZWVQC1DqsAXst4bWpeaGoLFr4TUebpKY8AD_7ElHMjq7V_IkLPYtwYnZziMTCu8HJ5_6dG0AZdls5GquHkEdYu2bvPOOfXPUm-tKQgrFGQtviG12Dyn82TVGfkNjkIsRz6Yv5NLjFFhSB_ED_xbo-JdFjr0tl_6b9dD2CAqsIl3FwVuql2oMOpojiNzTUSDirc&__tn__=kK-R) and [UN-Habitat Lao PDR](https://www.facebook.com/UNHabitatLaoPDR/?__cft__%5b0%5d=AZWVQC1DqsAXst4bWpeaGoLFr4TUebpKY8AD_7ElHMjq7V_IkLPYtwYnZziMTCu8HJ5_6dG0AZdls5GquHkEdYu2bvPOOfXPUm-tKQgrFGQtviG12Dyn82TVGfkNjkIsRz6Yv5NLjFFhSB_ED_xbo-JdFjr0tl_6b9dD2CAqsIl3FwVuql2oMOpojiNzTUSDirc&__tn__=kK-R). ຄະນະຍັງປະກອບດ້ວຍຜູ້ຕາງໜ້າດ້ານວິຊາການຈາກຜູ້ໃຫ້ທຶນຈາກອົງການພັດທະນາ ແລະ ການຮ່ວມມືຂອງສະວິດ [Swiss Agency for Development and Cooperation](https://www.facebook.com/Swiss-Agency-for-Development-and-Cooperation-493631434006669/?__cft__%5b0%5d=AZWVQC1DqsAXst4bWpeaGoLFr4TUebpKY8AD_7ElHMjq7V_IkLPYtwYnZziMTCu8HJ5_6dG0AZdls5GquHkEdYu2bvPOOfXPUm-tKQgrFGQtviG12Dyn82TVGfkNjkIsRz6Yv5NLjFFhSB_ED_xbo-JdFjr0tl_6b9dD2CAqsIl3FwVuql2oMOpojiNzTUSDirc&__tn__=kK-R), ພ້ອມດ້ວຍກະຊວງແຜນການ ແລະ ການລົງທຶນ, ກະຊວງແຮງງານ ແລະ ສະຫວັດດີການສັງຄົມ.

ຄະນະດັ່ງກ່າວໄດ້ລົງຢ້ຽມຢາມສະຖານທີ່ຕ່າງໆໃນແຂວງສະຫວັນນະເຂດ, ໃນນັ້ນມີເມືອງໄກສອນ ພົມວິຫານ, ແລະ ເມືອງສອງຄອນ ເຊິ່ງພວມປະຕິບັດໂຄງການ. ໃນນັ້ນລວມມີການໄປຢ້ຽມຢາມສູນກັກກັນບ້ານໂນນສະຫວາດ ເຊິ່ງ IOM ໄດ້ໃຫ້ການສະໜັບສະໜູນແຮງງານເຄື່ອນຍ້າຍ ໂດຍການແຈກຢາຍເຄື່ອງອຸປະໂພກ ແລະ ຈັດກອງປະຊຸມປະຖົມນິເທດ ແລະ ແຫຼ່ງຂໍ້ມູນຂ່າວສານກ່ຽວກັບການຍົກຍ້າຍຖິ່ນຖານທີ່ປອດໄພ, COVID-19 ແລະ ການສັກວັກຊີນປ້ອງກັນ ແລະ ການເຂົ້າເຖິງການສະຫນັບສະຫນູນການຈ້າງງານ.

ຄະນະ ດັ່ງກ່າວຍັງໄດ້ໄປຢ້ຽມຢາມອົງການປົກຄອງບ້ານ ແສງສະຫວ່າງ ທີ່ອົງການ IOM ໃຫ້ການສະໜັບສະໜູນໃນການຈັດຝຶກອົບຮົມພັດທະນາທັກສະໃຫ້ແກ່ແຮງງານເຄື່ອນຍ້າຍ ແລະ ປະຊາກອນທີ່ມີຄວາມສ່ຽງ 100 ຄົນ. ບ້ານຈຸດສູມສາກົນຍັງໄດ້ໃຫ້ການຝຶກອົບຮົມພັດທະນາສີມືແຮງງານໃຫ້ຕື່ມອີກ 100 ຄົນໃນແຂວງຈຳປາສັກ, ນອກນີ້ຍັງໄດ້ໄປທັດສະນະສຶກສາຕົວຈິງຢູ່ສະຖານທີ່ຝຶກອົບຮົມຂອງເຂົາເຈົ້າຢູ່ແຂວງຈຳປາສັກ. ພາກສ່ວນອື່ນໆທີ່ໄດ້ໄປຢ້ຽມຢາມລວມມີ: ພະແນກສາທາລະນະສຸກ ແລະ ຄະນະສະເພາະກິດ ຕ້ານພະຍາດໂຄວິດ-19, ສະຫະພັນແມ່ຍິງລາວ, ຫ້ອງວ່າການເມືອງສອງຄອນ ແລະ ພະແນກແຮງງານ ແລະ ສະຫວັດດີການສັງຄົມແຂວງເຊິ່ງ IOM ເປັນສ່ວນໜຶ່ງຂອງການສົນທະນາກ່ຽວກັບການຮ່ວມມືທີ່ຫຼາຍຂຶ້ນເພື່ອສະໜັບສະໜູນແຮງງານເຄື່ອນຍ້າຍ ແລະ ຊຸມຊົນ.

ສຳລັບຂໍ້ມູນເພີ່ມເຕີມສາມາດຕິດຕໍ່: ທ່ານ ນາງ ຊາຣີນ ທູລາດາຣ, ຫົວໜ້າຫ້ອງການ ອົງການຈັດຕັ້ງສາກົນເພື່ອການຄ້າຍຍ້າຍຖິ່ນຖານ ປະຈຳ ສປປ ລາວ ທີ່ Shtuladhar@iom.int